# אלי גולדינג

אלי גולדינג
Ellie Goulding|  |
| גולדינג, 2017 |
|
לידה |
30 בדצמבר 1986 (בת 39) אנגליה הרפורד, אנגליה, הממלכה המאוחדת  |
|
שם לידה | Elena Jane Goulding  |
|
מדינה |
הממלכה המאוחדת  |
|
מוקד פעילות |
הממלכה המאוחדת  |
|
מקום מגורים |
לונדון  |
|
השכלה | * אוניברסיטת קנט
* Lady Hawkins' School
* Hereford Sixth Form College
 |
|
תקופת פעילות |
מ-2009  |
|
עיסוק |
זמרת-יוצרת • פזמונאית • שחקנית |
|
סוגה |
סינת'-פופ • אלקטרופופ • אינדיטרוניקה • דאנס • אינדי פופ |
|
סוג קול |
סופרן |
|
שפה מועדפת |
אנגלית בריטית, אנגלית, צרפתית  |
|
כלי נגינה |
גיטרה • תופים • פסנתר |
|
חברת תקליטים |
פולידור • אינטרסקופ • ניאון גולד רקורדס |
|
בני זוג | Caspar Jopling (31 באוגוסט 2019 – 24 בפברואר 2024 (4 שנים ו־5 חודשים)) * Caspar Jopling (2017–2024 (כ־7 שנים))
* דאגי פוינטר (2014–2016 (כשנתיים))
* ג'רמי אירווין (2013)
* סקרילקס (2012)
* Greg James (2010–2012 (כשנתיים))
 |
|
מספר ילדים |
1  |
|
חתימה |   |
| **פרופיל ב-IMDb** |
| www.elliegoulding.com |
|   |

**אלנה ג'יין "אלי" גולדינג** (באנגלית: **Elena Jane "Ellie" Goulding**; נולדה ב-30 בדצמבר 1986) היא זמרת ופזמונאית אנגלייה.

## ביוגרפיה

גולדינג נולדה בהרפורד, הרפורדשייר שבאנגליה, וגדלה בעיירה הקטנה ליאונשל. יש לה עוד שתי אחיות ואח. אביה, ארתור גולדינג, היה בן למשפחה שעסקה בקברנות, ואמה, טרייסי (לבית קלארק), עבדה בסופרמרקט. בגיל חמש נפרדו הוריה. מאוחר יותר נישאה אמה לנהג משאית. בגיל 9 החלה גולדינג לנגן בקלרינט בגיל 14 החלה ללמוד גיטרה, ובגיל 15 החלה לכתוב שירים.

היא נרשמה לתואר בדרמה ובתיאטרון באוניברסיטת קנט ונשארה בו עד שנתה האחרונה. במהלך לימודיה, פגשה את ג'יימי ליליוויט שהפך למנהלה האישי והפגיש אותה עם המפיק Starsmith שהפיק עבורה את אלבום הבכורה.

## קריירה

### 2009–2011: אלבום בכורה

ביולי 2009 חתמה גולדינג על חוזה עם חברת התקליטים פולידור. שנה לאחר מכן זכתה בתואר "הקול של השנה" בתחרות של רשת BBC ובפרס המבקרים בפרסי המוזיקה הבריטית, ובכך הפכה לשנייה שזכתה בשני הפרסים באותה שנה. גולדינג כתבה שירים לזמרות כמו גבריאלה צ'למי ודיאנה ויקרס שהיו אז בראש מצעדי הלהיטים.

ב-9 בנובמבר 2009 יצא הסינגל הראשון של גולדינג מאלבומה "Under the Sheets". ב-20 בדצמבר יצא מיני אלבום ראשון מאת גולדינג בשם "An Introduction to Ellie Goulding". ב-21 בפברואר 2010 יצא הסינגל השני "Starry Eyed" שהגיע לראשי המצעדים. ב-26 בפברואר, חמישה ימים לאחר צאת הסינגל השני, יצא אלבום הבכורה של גולדינג שנקרא "Lights" והגיע למקום הראשון בממלכה המאוחדת עם מכירות של למעלה משמונה מאות אלף בממלכה המאוחדת וזכה למעמד של אלבום פלטינה כפול. ב-16 במאי יצא "Guns and Horses" שהיה הסינגל השלישי מהאלבום. ב-8 באוגוסט יצא הסינגל הרביעי "The Writer". ב-30 באוגוסט הוציאה גולדינג את "Run into the Light", מיני אלבום השני שלה שכלל 7 רצועות.נותנת החסות הראשית של האלבום הייתה חברת נייקי. במהלך קיץ 2010 הופיעה גולדינג בפסטיבלי מוזיקה גדולים ברחבי אירופה. ב-12 בנובמבר הוציאה גולדינג קאבר לשיר "Your Song" של אלטון ג'ון שהגיע לראש המצעדים בממלכה המאוחדת.

ב-7 במרץ 2011 שיתפה גולדינג פעולה עם טייני טמפה בסינגל "Wonderman". הסינגל השישי והאחרון מהאלבום היה שיר הנושא של האלבום, "Lights", שיצא ב-13 במרץ והיה לשיר הראשון של גולדינג שהגיע למקום הראשון בארצות הברית. במהלך 2011 פרסומה של גולדינג בארצות הברית גדל ושיריה הופיעו בסדרות 90210, קרועים ויומני הערפד. גולדינג הופיעה בטלוויזיה בתוכניתו של ג'ימי קימל וכן בסאטרדיי נייט לייב. גולדינג הופיעה גם בחתונת הנסיך ויליאם וקתרין מידלטון. לאחר מכן שיתפה פעולה עם התקליטן סקרילקס.

### 2012–2014: *Halcyon* ו-*Halcyon Days*

ב-10 ביולי 2012 הוציאה גולדינג את השיר "Hanging On" על מנת לקדם את אלבומה החדש. ב-17 באוגוסט יצא הסינגל הראשון מהאלבום שהיה "Anything Could Happen" והגיע למקום החמישי במצעד הבריטי. אלבומה השני של גולדינג יצא ב-5 באוקטובר ונקרא "Halcyon". האלבום הגיע למקום השני במצעד הבריטי ולמקום התשיעי במצעד האמריקאי. הסינגל השני מהאלבום היה "Figure 8" שיצא ב-13 בדצמבר. הסינגל השלישי מהאלבום יצא ב-30 בינואר 2013 והיה "Explosions". ב-12 באפריל יצא שיתוף פעולה של גולדינג יחד עם הדיג'יי קלווין האריס בשיר "I Need Your Love".

ב-5 ביולי אושר כי האלבום עתיד לצאת בעריכה מחודשת ב-23 באוגוסט בשם: "*Halcyon Days"* ויכלול עשרה שירים נוספים. הסינגל הראשון שיצא מהעריכה המחודשת היה "Burn". ב-10 בנובמבר יצא הסינגל השני מהעריכה המחודשת שנקרא "How Long Will I Love You?". הסינגל השלישי היה "Goodness Gracious" שיצא ב-21 בפברואר 2014. ב-23 במאי יצא השיר "Beating Heart" המהווה חלק מפסקול הסרט "מפוצלים". ב-20 באוקטובר יצא השיר "Outside" עם הזמר והדיג'יי קלווין האריס.

### 2015–2017: Delirium

גולדינג, 2016
ב-7 בינואר 2015, יצא השיר "Love Me like You Do", שנכלל בפסקול הסרט המדובר "50 גוונים של אפור" שיצא כחודש לאחר מכן. יחד עם הצלחת הסרט כשובר קופות הפך השיר ללהיט גדול. השיר הגיע למקום הראשון במצעד בילבורד הוט 100. בינואר 2016, הוכרז "Love Me Like You Do" כמועמד לפרס גלובוס הזהב בקטגוריית "השיר המקורי הטוב ביותר". נכון לדצמבר 2024, הגיע הקליפ של השיר לכ-2.3 מיליארד צפיות ביוטיוב והגיע למעמד של פלטינה בלמעלה מעשר מדינות שונות.

ב-1 ביוני יצא השיר "Powerful" של ההרכב מייג'ור לייזר בו התארחה גולדינג. ב-17 בספטמבר 2015 הוציאה את סינגל הבכורה "On My Mind" מאלבומה החדש. הסינגל הגיע למקום החמישי במצעד הבריטי ולמקום 13 במצעד האמריקאי. ב-6 בנובמבר יצא לאור אלבום האולפן השלישי של הזמרת, "Delirium". האלבום הגיע למעמד של אלבום פלטינה בבריטניה ולמקום השלישי במצעד 200 האלבומים הגדולים של הבילבורד.

ב-9 בינואר 2016 יצא הסינגל השני מהאלבום "Army" והוקדש לחברתה הטובה של גולדינג, האנה. הסינגל השלישי והאחרון מהאלבום היה "Something in the Way You Move" שיצא ב-19 בינואר. הקליפ הרשמי של השיר יצא רק ב-21 ביוני 2017 ובוים על ידי אמיל נאבה. ב-19 באוגוסט 2016 הוציאה גולדינג את שיר הנושא "Still Falling For You" עבור הסרט "Bridget Johns's baby".

ב-28 באפריל 2017 אירח אותה הדי ג'יי קייגו בשיר "First Time" מאלבומו החדש.

### 2018–הווה: Brightest Blue

ב-2018 שיתפה פעולה עם שון פול בשיר "Bad Love" וכן עם הרכב קלין בנדיט בשיר "Mama". באוקטובר הוציאה את הסינגל "Close To Me".

ב-28 בפברואר 2019 יצא הסינגל השני בשם "Flux". בשנת 2020, הוציאה את השיר "Worry About Me".

ב-7 באוקטובר 2022, הוציאה את הסינגל "All by Myself" בשיתוף עם אלוק וסיגלה.

## חיים אישיים

בשנת 2012 יצאה עם המוזיקאי האמריקאי סקרילקס. באותה שנה יצאה גם עם המוזיקאי הסקוטי קלווין האריס. מפברואר 2013 יצאה עם בסיסט להקת מקפליי הבריטית, דאגי פוינטר. ב-7 באוגוסט 2018 התארסה לבן זוגה קספר ג'ופלינג עמו ניהלה זוגיות מ-2016, וב-31 באוגוסט 2019 הם נישאו ביורק מינסטר. גולדינג הוטבלה לנצרות, על מנת להתחתן. ב-29 באפריל 2021 נולד לזוג בן משותף. גולדינג וג'ופלינג נפרדו בפברואר 2024 לאחר ארבע שנות נישואים. ביולי 2025 החלה לצאת עם השחקן בו מיניאר. בדצמבר 2025 גולדינג חשפה את הריונה השני.

גולדינג עוסקת רבות בכושר גופני, בין היתר ריצה ואגרוף. ב-2013 השתתפה בחצי מרתון בחסות חברת Nike שהתקיים בוושינגטון די.סי.

גולדינג פעילה למען איכות הסביבה, ההתחממות הגלובלית, עוני ומחוסרי בית. מדי שנה מקיימת את אירוע הצדקה "Streets of London" בו הופיעה לצד אמנים נוספים במטרה לגייס כסף למחוסרי בית. היא תרמה לאירוע "Children in Need" של BBC המגייס כספים לילדים החיים בעוני וקיפוח. ב-2017 קיבלה פרס מנהיגות גלובלית מידי קרן האומות המאוחדות על פעילותה למען צדק חברתי ואיכות הסביבה וב-2018 הצטרפה לקרן בתור שגרירה של רצון טוב.

גולדינג צמחונית מאז 2012, וב-2018 אף הפכה להיות טבעונית.

## דיסקוגרפיה

### אלבומי אולפן

* 2010: *Lights*
* 2012: *Halcyon*
* 2015: *Delirium*
* 2020: *Brightest Blue*
* 2023: *Higher Than Heaven*
* 2026: *I Know Too Much*

### מהדורות מחודשות

* 2010: *Bright Lights*
* 2013: *Halcyon Days*

### מיני-אלבומים

* 2009: *An Introduction to Ellie Goulding*
* 2010: *iTunes Festival: London 2010*
* 2010: *Run into the Light*
* 2011: *Live at Amoeba San Francisco*
* 2012: *iTunes Festival: London 2012*
* 2013: *iTunes Festival: London 2013*
* 2013: *iTunes Session*
* 2014: *Halcyon Days: The Remixes*
* 2020: *Songbook for Christmas*
* 2021: *Brightest Blue - Music For Calm*

## הופעות

### סיבובי הופעות

* 2010–2011: *Ellie Goulding Tour*
* 2012–2014: *The Halcyon Days Tour*
* 2017–2016: *The Delirium World Tour*
* 2021: *Brightest Blue Tour*

## פרסים ומועמדויות

| שנה | פרס | קטגוריה | פרויקט | תוצאה |
| --- | --- | --- | --- | --- |
| 2010 | פרסי המוזיקה הבריטית | פרס בחירת המבקרים |  | **זכייה** |
| פרסי המוזיקה של MTV אירופה | האמן הטוב ביותר – בריטניה ואירלנד |  | **מועמדות** |
| 2011 | פרסי המוזיקה הבריטית | זמרת בריטית |  | **מועמדות** |
| האמן הבריטי הפורץ |  | **מועמדות** |
| 2012 | פרסי בחירת הנוער | פריצת השנה - אומן/אומנית |  | **מועמדות** |
| 2013 | פרסי המוזיקה של בילבורד | שיר הסטרימינג המוביל (אודיו) | "Lights" | **מועמדות** |
| שיר פופ מוביל | **מועמדות** |
| פרסי הווידאו קליפים של MTV | שיתוף הפעולה של השנה | "I Need Your Love" (עם קלווין האריס) | **מועמדות** |
| שיר הקיץ של השנה | **מועמדות** |
| פרסי המוזיקה של MTV אירופה | האמן הטוב ביותר – בריטניה ואירלנד |  | **מועמדות** |
| 2024 | פרס גראמי | הקלטת הפופ דאנס הטובה ביותר | "Miracle" (עם קלווין האריס) | **מועמדות** |
| פרסי המוזיקה הבריטית | שיר השנה | **מועמדות** |

## קישורים חיצוניים

 מדיה וקבצים בנושא **אלי גולדינג** בוויקישיתוף

* אתר האינטרנט הרשמי של אלי גולדינג (באנגלית)

* אלי גולדינג, ברשת החברתית פייסבוק
* אלי גולדינג, ברשת החברתית X (טוויטר)
* אלי גולדינג, ברשת החברתית אינסטגרם
* אלי גולדינג, ברשת החברתית טיקטוק
* אלי גולדינג, סרטונים בערוץ היוטיוב
* אלי גולדינג, ברשת החברתית Goodreads
* אלי גולדינג, במסד הנתונים הקולנועיים IMDb (באנגלית)
* אלי גולדינג, באתר Rotten Tomatoes (באנגלית)
* אלי גולדינג, באתר Metacritic (באנגלית)
* אלי גולדינג, במסד הנתונים הקולנועיים KinoPoisk (ברוסית)
* אלי גולדינג, באתר אפל מיוזיק (באנגלית)
* אלי גולדינג, באתר ספוטיפיי
* אלי גולדינג, באתר סאונדקלאוד (באנגלית)
* אלי גולדינג, באתר Last.fm (באנגלית)
* אלי גולדינג, באתר AllMusic (באנגלית)
* אלי גולדינג, באתר MusicBrainz (באנגלית)
* אלי גולדינג, באתר דיזר
* אלי גולדינג, באתר Yandex.Music (ברוסית)
* אלי גולדינג, באתר Discogs (באנגלית)
* אלי גולדינג, באתר Songkick (באנגלית)
* אלי גולדינג, באתר Genius
* אלי גולדינג, באתר SecondHandSongs
* אלי גולדינג, באתר בילבורד (באנגלית)
* אלי גולדינג, באתר טיידל (באנגלית)
* אלי גולדינג, באתר אמזון מיוזיק
* אלי גולדינג, באתר MuseScore

## הערות שוליים